Document ID: 31988D0037

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 8ης Ιανουαρίου 1988
που χορηγεί στο Λουξεμβούργο μια πρώτη μερίδα πιστώσεων που καταλογίζονται στο οικονομικό έτος 1988 για τη χορήγηση τροφίμων που προέρχονται από τα αποθέματα παρεμβάσεως στους οργανισμούς που ορίζονται για τη διανομή τους στους απόρους της Κοινότητας
(88/37/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3730/87 του Συμβουλίου της 10ης Δεκεμβρίου 1987 που καθορίζει τους γενικούς κανόνες που εφαρμόζονται στη χορήγηση των τροφίμων που προέρχονται από τα αποθέματα παρεμβάσεως στους οργανισμούς που ορίζονται για τη διανομή στους απόρους της Κοινότητας (1),
τον κανονισμό (ΕΟΚ) αριθ. 3744/87 της Επιτροπής της 14ης Δεκεμβρίου 1987 περί λεπτομερειών εφαρμογής της χορηγήσεως των τροφίμων που προέρχονται από τα αποθέματα παρεμβάσεως στους οργανισμούς που ορίζονται για τη διανομή στους απόρους της Κοινότητας (2), και ιδίως το άρθρο 10,
Εκτιμώντας:
ότι για να ευωδοθεί το σχέδιο χορηγήσεως των τροφίμων αυτών σ' αυτήν την κατηγορία του πληθυσμού, σχέδιο που θα χρηματοδοτηθεί από τις πιστώσεις που είναι διαθέσιμες για το οικονομικό έτος 1988, είναι αναγκαίο να κατανεμηθούν οι πιστώσεις μεταξύ των κρατών μελών·
ότι τα προσωρινά στατιστικά στοιχεία όσον αφορά τις ανάγκες σχετικές με την εν λόγω δράση και τα οποία επιτρέπουν να προβούμε στην κατανομή μεταξύ των κρατών μελών είναι τώρα διαθέσιμα· ότι τα οριστικά στοιχεία θα είναι διαθέσιμα, πιθανώς, τους πρώτους μήνες του 1988·
ότι το Λουξεμβούργο ζήτησε, στις 4 Ιανουαρίου 1988, από την Επιτροπή να του επιτρέψει να αρχίσει την δράση αυτή στο έδαφός του και ότι το Λουξεμβούργο υπέδειξε τις ποσότητες των προϊόντων που το Λουξεμβούργο επιθυμεί να διανείμει· ότι είναι επιθυμητό να αρχίσει από τώρα το σχέδιο στις χώρες της Κοινότητας όπου η πραγματοποίησή του μπορεί να αρχίσει νωρίτερα από αλλού· ότι αυτές οι διαφορετικές ημερομηνίες ενάρξεως δεν πρέπει να καταλήξουν σε διακριτική μεταχείριση μεταξύ των διαφόρων χωρών της Κοινότητας· ότι η απουσία διακριτικών μεταχειρίσεως μπορεί να εξασφαλισθεί με χορήγηση μιας πρώτης μερίδας πιστώσεων· ότι η Επιτροπή πήρε ήδη αποφάσεις που χορηγούν τις πρώτες μερίδες πιστώσεων σε πολλά κράτη μέλη (3)·
ότι η Επιτροπή, για την εκπόνηση της παρούσας απόφασης, έχει πάρει σύμφωνα με τις διατάξεις του άρθρου 1 παράγραφος 4 του κανονισμού (ΕΟΚ) αριθ. 3744/87 τη γνώμη των κυριοτέρων οργανώσεων που γνωρίζουν καλά τα προβλήματα των απόρων της Κοινότητας,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Μια πρώτη μερίδα των πιστώσεων που αναφέρονται στο άρθρο 10 του κανονισμού (ΕΟΚ) αριθ. 3744/87 της Επιτροπής χορηγείται ως εξής:
- Λουξεμβούργο: 15 000 ECU.
2. Λαμβάνοντας υπόψη το ανώτατο όριο που αναφέρεται στην παράγραφο 1, οι ποσότητες των ακολούθων προϊόντων μπορούν να αποσυρθούν από την παρέμβαση για να διανεμηθούν στο Λουξεμβούργο:
- έως 3 τόνοι βοείου κρέατος.
3. Οι αποσύρσεις που μνημονεύονται στην παράγραφο 2 μπορούν να πραγματοποιηθούν από τις 7 Ιανουαρίου 1988.
Άρθρο 2
Όταν γίνουν γνωστές οι ανάγκες, θα θεσπιστούν άλλες αποφάσεις όσον αφορά την χορήγηση των πιστώσεων σ' όλα τα κράτη μέλη συμπεριλαμβανομένης της χορηγήσεως συμπληρωματικών πιστώσεων στο Λουξεμβούργο.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 8 Ιανουαρίου 1988.

Labels: 3
18
17
5